# data[].attributes.headline
Α΄ Τάξη- Τραγούδι

# data[].attributes.subject
Α΄ Τάξη- Τραγούδι

# data[].attributes.body
Οι μαθητές της Α΄ τάξης ένωσαν τις φωνούλες τους και έστειλαν το δικό τους μήνυμα!

Είπαν δυνατά τα δικά τους ΝΑΙ και ΟΧΙ, έγραψαν στίχους, τραγούδησαν, ζωγράφισαν και, με τη βοήθεια των ψηφιακών μέσων, δημιούργησαν αυτό το χαριτωμένο βίντεο ως αποτέλεσμα της ομαδικής τους δουλειάς και συνεργασίας.

Μπράβο σας παιδιά, για τη δημιουργικότητα, την ενέργειά τους και τη συμμετοχή !

# data[].attributes.attachment_link.authors[].name
Ελευθερια Τσουκαλα

# data[].attributes.attachment_link.title
6 Μαρτίου 2025 Mέρα Σχολικού Εκφοβιστού από την Α τάξη Πρώτο Δημοτικό Χίου

# data[].attributes.headline
Β΄ Tάξη-  Ψηφιακό παραμύθι και βίντεο

# data[].attributes.subject
Β΄ Tάξη-  Ψηφιακό παραμύθι και βίντεο

# data[].attributes.body
Τα παιδιά της Β' τάξης, αφού παρακολούθησαν την ταινία "Μπλε γυαλιά", αφυπνίστηκαν και έδωσαν το δικό τους μήνυμα κατά του σχολικού εκφοβισμού μέσα από τη σύνθεση στίχων και από τη συγγραφή ενός μικρού παραμυθιού θυμίζοντας σε όλους ότι ο σεβασμός πρέπει να υπάρχει σε οποιοδήποτε περιβάλλον.

# data[].attributes.attachment_link.title
″ΣΤΟ ΣΧΟΛΕΙΟ ΤΟΥ ΧΑΡΗ” - Free stories online. Create books for kids | StoryJumper

# data[].attributes.attachment_link.description
StoryJumper book - ”ΣΤΟ ΣΧΟΛΕΙΟ ΤΟΥ ΧΑΡΗ”.

# data[].attributes.headline
Γ΄ Τάξη -Αφίσες

# data[].attributes.subject
Γ΄ Τάξη -Αφίσες

# data[].attributes.body
Οι μαθητές της Γ' τάξης μας εξήγησαν με απλά λόγια τι είναι ο σχολικός εκφοβισμός και μας έδωσαν χρήσιμες συμβουλές για την αντιμετώπιση τέτοιων περιστατικών. Τα κεντρικά μας συνθήματα "Μη στέκεσαι αδιάφορος", "Μίλα" και "Μην πληγώνεις και μην αφήνεις κανέναν να σε πληγώνει" έγιναν αφίσες!

# data[].attributes.headline
Δ΄1 -Ψηφιακό Παραμύθι

# data[].attributes.subject
Δ΄1 -Ψηφιακό Παραμύθι

# data[].attributes.body
Η Κοκκινοσκουφίτσα στο καινούριο σχολείο: Μια ιστορία για τη σχολική βία και τον εκφοβισμό, γραμμένη και εικονογραφημένη από τους μαθητές της Δ΄1.

# data[].attributes.attachment_link.title
"Η ΚΟΚΚΙΝΟΣΚΟΥΦΙΤΣΑ ΣΤΟ ΚΑΙΝΟΥΡΙΟ ΣΧΟΛΕΙΟ" - Free stories online. Create books for kids | StoryJumper

# data[].attributes.attachment_link.description
StoryJumper book - "Η ΚΟΚΚΙΝΟΣΚΟΥΦΙΤΣΑ ΣΤΟ ΚΑΙΝΟΥΡΙΟ ΣΧΟΛΕΙΟ".

# data[].attributes.headline
Δ΄2- Δραματοποίηση παραμυθιού

# data[].attributes.subject
Δ΄2- Δραματοποίηση παραμυθιού

# data[].attributes.body
Ο Ρόκο ο σκαντζόχοιρος έχει μια σημαντική ιστορία να μας πει! Οι μαθητές του Δ' 2 έβαλαν τα δυνατά τους και δημιούργησαν ένα υπέροχο παραμύθι για τον σχολικό εκφοβισμό, γεμάτο φαντασία και ελπίδα.

# data[].attributes.headline
Ε΄ Τάξη- Αφίσες, βίντεο, δραματοποίηση

# data[].attributes.subject
Ε΄ Τάξη- Αφίσες, βίντεο, δραματοποίηση

# data[].attributes.body
Οι μαθητές της Ε΄ τάξης έδωσαν το δικό τους  ηχηρό μήνυμα κατά του σχολικού εκφοβισμό μέσα από μια δημιουργική δράση δενδροφύτευσης με θέμα : '' Τα δέντρα της φιλίας''. Επίσης, απήγγειλαν ποίημα για τη φιλία και δραματοποίησαν τη διαδικασία διαμεσολάβησης σε ένα επεισόδιο σύγκρουσης μαθητών.

«Ποίημα στους φίλους», Χόρχε Λουίς Μπόρχες.

Δεν μπορώ να αλλάξω το παρελθόν ή το μέλλον σου

Όμως όταν με χρειάζεσαι, θα είμαι εκεί μαζί σου

Δεν μπορώ να αποτρέψω τις οδύνες σου

Όμως μπορώ να κλάψω μαζί σου.

Δεν μπορώ να σου πω ποιος είσαι

Ούτε ποιος πρέπει να γίνεις.

Μόνο μπορώ να σε αγαπώ όπως είσαι

και να είμαι φίλος σου

Να κοιμάσαι ευτυχισμένος

Να εκπέμπεις αγάπη

Να ξέρεις ότι είμαστε εδώ περαστικοί

Ας βελτιώσουμε τις σχέσεις με τους άλλους

Να αρπάζουμε τις ευκαιρίες.

Να ακούμε την καρδιά μας .

Να εκτιμούμε τη ζωή.

Πάντως, δεν έχω την αξίωση να είμαι ο πρώτος, ο δεύτερος

ή ο τρίτος στη λίστα σου .

Μου αρκεί που με θέλεις για φίλο.

Ευχαριστώ που είμαι!

Η δύναμη δεν είναι στη γροθιά, ούτε στα λόγια τα προσβλητικά

Η δύναμη είναι μόνο στην καρδιά!

Πηγάζει μέσα από τη φιλία και την αγάπη!

Κι αν ως πειρασμός έρθει η σύγκρουση και ο τσακωμός,

υπάρχει η  λύση... και αυτή δεν είναι ο συμβιβασμός!

Είναι η διαμεσολάβηση....

Διαμεσολαβητής 1: Καλησπέρα σας και καλώς ήρθατε στη συνάντηση! Με λένε ..........  και  είμαι ο διαμεσολαβητής για τον τσακωμό που είχατε!

Διαμεσολαβητής 2: Καλώς ήρθατε !Κι εγώ είμαι ο/η ............και είμαι ο δεύτερος διαμεσολαβητής.

Δ1:  Πριν ξεκινήσουμε, θα θέλαμε να σας εξηγήσουμε τι κάνουμε! Εμείς, ως διαμεσολαβητές, θα προσπαθήσουμε να σας βοηθήσουμε για να βρείτε λύσεις  στον τσακωμό σας. Αυτό , όμως, γίνεται  με κάποιους κανόνες!

Μ1: Και  ποιοι είναι αυτοί;

Δ2: Πρώτον, σας ακούμε προσεχτικά. Δεύτερον, δεν παίρνουμε το μέρος κανενός. Τρίτον, δείχνουμε εμπιστευτικότητα σε αυτά που συζητιούνται, εκτός κι αν υπάρχει κίνδυνος!  Και το πιο σημαντικό: δεν είμαστε εδώ για να σας βρούμε λύση! Αυτό θα το κάνετε εσείς! Εμείς απλά βοηθάμε!

Μ2: Κι εμείς τι κανόνες τηρούμε;

Δ1: Δεν πρέπει να διακόπτετε  ο ένας τον άλλο! Συγκεντρώνεστε στο πρόβλημα και όχι σε προσωπικές προσβολές και παράπονα! Συμφωνείτε;

Μ1+Μ2: ΝΑΙ...

Δ1: Τι  έγινε μεταξύ σας και πώς αισθάνεσαι  με αυτό,  ..... ;

Μ1: Βιαζόμουν το πρωί να μπω στην τάξη και ο/η .... μου έβαλε τρικλοποδιά! Μου έπεσαν τα πράγματα στις σκάλες  και χτύπησα. Έχω νευριάσει για αυτό! Για όλα φταίει ο/η ......

Μ2: Ψεύτη!

Δ2: Συμφωνήσατε να μη διακόπτετε και να μην κατηγορείτε ο ένας τον άλλο! Τι έγινε και πώς αισθάνεσαι με αυτό;

Μ2: Και εγώ είχα αργήσει. Μπήκα μέσα στο σχολείο τρέχοντας και έπεσα πάνω του. Δεν έβαλα τρικλοποδιά! Και έχω θυμώσει που με κατηγορεί άδικα!

Δ1: Πού συμφωνείτε εσύ και ο συμμαθητής σου;

Μ1: Βιαζόμασταν πολύ και τρέχαμε και οι δύο...

Δ2: Εσύ συμφωνείς με αυτά;

Μ2: Ναι, αλλά το πρόβλημα είναι ότι με κατηγορεί άδικα!

Δ1: Και τώρα που εξήγησε τη θέση του ο/η........., πιστεύεις το έκανε επίτηδες;

Μ1: Μάλλον , όχι. Αλλά δε ζήτησε συγγνώμη!

Δ1+Δ2:  Θα μπορούσε να βρεθεί μια  λύση, τι λέτε;

# data[].attributes.headline
Στο μάθημα των Αγγλικών : Ενημέρωση για το Bullying 

# data[].attributes.subject
Στο μάθημα των Αγγλικών : Ενημέρωση για το Bullying 

# data[].attributes.body
Με αφορμή την 5η  Μαρτίου, ημέρα κατά της Σχολικής Βίας και Εκφοβισμού, το Ε1 τμήμα του σχολείου μας ενημερώθηκε στα Αγγλικά για το ολοένα και αυξανόμενο φαινόμενο.  Απώτερο στόχο αποτέλεσε η  ευαισθητοποίηση των μαθητών για την πρόληψη του Bullying σε κάθε του διάσταση. Ξεκινήσαμε απαντώντας σε ένα διαδραστικό Quiz με θέμα ‘’What is Bullying?’’.Στη συνέχεια δόθηκαν στα παιδιά  διαφορετικά σενάρια προκειμένου να διακρίνουν ανάμεσα στο τι αποτελεί  Bullying ή μη.  Ακολούθησε η προβολή του Powerpoint  ‘’Social Situation Bullying’’ και μετά ενός ακόμη  Powerpoint με θέμα τα τέσσερα είδη Bullying:  Physical, Verbal, Social και Cyberbullying. Μετά προβλήθηκαν flashcards σχετικά με το  ’’ How to deal with Bullying’’, ώστε να γνωρίσουν  τρόπους αντιμετώπισης  σε περίπτωση που υπάρξουν  θύματα εκφοβισμού. Τέλος, οι μαθητές πήραν ως άσκηση για το σπίτι ένα Anti-Bullying worksheet ως ανατροφοδότηση πάνω στο εκπαιδευτικό υλικό που τους παρουσιάστηκε.

# data[].attributes.headline
Στο μάθημα της Γυμναστικής

# data[].attributes.subject
Στο μάθημα της Γυμναστικής

# data[].attributes.body
Οι μαθητές είπαν "ΟΧΙ ΣΤΗ ΒΙΑ" με έναν διαφορετικό τρόπο.

# data[].attributes.attachment_link.authors[].name
1o ΔΗΜΟΤΙΚΟ ΣΧΟΛΕΙΟ ΧΙΟΥ

# data[].attributes.attachment_link.title
ΟΧΙ ΣΤΗ ΒΙΑ-1ο Δ.Σ. ΧΙΟΥ

# data[].attributes.headline
Ολοήμερο-Αφίσα: "Ραγισμένη Καρδιά "

# data[].attributes.subject
Ολοήμερο-Αφίσα: "Ραγισμένη Καρδιά "

# data[].attributes.body
Όταν ακούμε λόγια που μας πληγώνουν, η καρδιά μας ραγίζει. Κάθε άκουσμα πονάει, κάθε λέξη αφήνει ένα σημάδι.

"Είσαι άχρηστος ."

"Δεν κάνεις τίποτα σωστά."

"Είσαι  χαζός ."

"Δεν αξίζεις τίποτα."

"Κοίτα πώς ντύθηκε"

"Πάντα κάνεις λάθη."

Δεν θέλουμε να ζούμε σε ένα σχολείο όπου τα λόγια πληγώνουν. Θέλουμε ένα σχολείο όπου τα λόγια θεραπεύουν. Γι' αυτό, δημιουργήσαμε τα ''Τσιρότα Καλοσύνης''. Μικρές πράξεις και λόγια αγάπης, για να γιατρέψουμε τις πληγωμένες καρδιές.

"Μπορείς να τα καταφέρεις!"

"Πιστεύω σε σένα."

"Είσαι πολύ δυνατός/η"

"Θα είμαι δίπλα σου σε κάθε σου προσπάθεια"

"Συγγνώμη για ότι είπα"

"Σε αποδέχομαι όπως είσαι"

"Είσαι πολύ σημαντικός  για μένα"

Πριν μιλήσεις, σκέψου. Δεν είναι εύκολο να διορθώσεις μια ραγισμένη καρδιά! Ας γεμίσουμε την τάξη μας και τον κόσμο μας με ''Τσιρότα Καλοσύνης '', δηλαδή , με λόγια αγάπης και σεβασμού. Ας γιατρέψουμε τις ραγισμένες καρδιές και ας δημιουργήσουμε ένα σχολείο όπου όλοι θα νιώθουν ασφαλείς και ευτυχισμένοι."

# data[].attributes.headline
ΣΤ΄ Τάξη- Δημιουργία Ψηφιακού Υλικού

# data[].attributes.subject
ΣΤ΄ Τάξη- Δημιουργία Ψηφιακού Υλικού

# data[].attributes.body
Οι μαθητές/-τριες της Στ’ τάξης, με αφορμή την Ημέρα κατά της Σχολικής Βίας, επέλεξαν να δημιουργήσουν ψηφιακό υλικό με ηλεκτρονικές αφίσες και διαδικτυακές πληροφορίες, ενσωματωμένα σε βίντεο, στο εργαστήριο Πληροφορικής. Επίσης, παρουσίασαν ένα βίντεο που δημιούργησαν με θέμα τον διαδικτυακό εκφοβισμό. Σε αυτό, δείχνουν πόσο σημαντικό είναι να παίρνουμε τα μέτρα μας όταν σερφάρουμε στο διαδίκτυο και παρουσιάζουν πώς νιώθουν όσοι βιώνουν αυτού του είδους τον εκφοβισμό. Τέλος, προτείνουν μέτρα για την αντιμετώπισή του.

# data[].attributes.headline
Στο μάθημα των Γερμανικών

# data[].attributes.subject
Στο μάθημα των Γερμανικών

# data[].attributes.body
Με αφορμή την παγκόσμια ημέρα κατά του σχολικού εκφοβισμού (6 Μαρτίου) με τους μαθητές της Στ’ τάξης στο μάθημα των γερμανικών, μιλήσαμε για το πόσο σημαντικό είναι να νιώθουμε ασφαλείς, να δείχνουμε σεβασμό, αγάπη και κατανόηση σε όλους, να προσφέρουμε τη βοήθεια μας σε όποιον τη χρειάζεται καθώς και το πόσο σημαντικό

είναι να έχουμε πάντα ως στόχο τη φιλία.